CELEX: 62016TN0639
Language: mt
Date: 2016-09-07 00:00:00
Title: Kawża T-639/16: Appell ippreżentat fis-7 ta’ Settembru 2016 minn FV mis-sentenza mogħtija fit-28 ta’ Ġunju 2016 mit-Tribunal għas-Servizz Pubbliku fil-Kawża F-40/15, FV vs Il-Kunsill

14.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 419/49
            
         Appell ippreżentat fis-7 ta’ Settembru 2016 minn FV mis-sentenza mogħtija fit-28 ta’ Ġunju 2016 mit-Tribunal għas-Servizz Pubbliku fil-Kawża F-40/15, FV vs Il-Kunsill
   (Kawża T-639/16)
   (2016/C 419/65)
   Lingwa tal-kawża: il-Franċiż
   
      Partijiet
   
   
      Appellant: FV (Rhode-St-Genèse, il-Belju) (rappreżentant: L. Levi, avukat)
   
      Partijiet oħra fil-proċedura: Il-Kunsill tal-Unjoni Ewropea
   
      Talbiet
   
   
               —
            
            
               tannulla s-sentenza tat-Tribunal għas-Servizz Pubbliku tal-Unjoni Ewropea tat-28 ta’ Ġunju 2016 fil-Kawża F-40/15;
            
         
               —
            
            
               konsegwentement, tilqa’ t-talbiet tal-appellant fl-ewwel istanza u, għaldaqstant;
               
                           —
                        
                        
                           tannulla r-rapport ta’ evalwazzjoni stabbilit għall-appellant għas-sena 2013;
                        
                     
                           —
                        
                        
                           tikkundanna lill-Kunsill tal-Unjoni Ewropea għall-ispejjeż;
                        
                     
         
               —
            
            
               tikkundanna lill-appellat għall-ispejjeż kollha taż-żewġ istanzi.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tliet aggravji.
   
               1.
            
            
               L-ewwel aggravju, ibbażat fuq il-fatt li s-sentenza appellata ingħatat minn kulleġġ ġudikanti li rriżulta minn ksur tal-Artikolu 27(3) tar-Regoli tal-Proċedura tat-Tribunal għas-Servizz Pubbliku.
               L-appellant iqis li l-imsemmi ksur huwa kkaratterizzat mill-fatt li d-Deċiżjoni tal-Kunsill 2016/454, tat-22 ta’ Marzu 2016, li taħtar tliet Imħallfin fit-Tribunal għas-Servizz Pubbliku tal-Unjoni Ewropea, hija fiha nnifisha vvizzjata minn nuqqas ta’ kompetenza, minn ksur tal-Artikoli 257 u 281 TFUE, minn ksur tal-Anness I tal-Protokoll Nru 3 dwar l-Istatut tal-Qorti tal-Ġustizzja, minn ksur tal-Artikolu 13(2) TUE u minn ksur tad-Deċiżjoni 2005/150/KE, tat-18 ta’ Jannar 2015, dwar il-kondizzjonijiet u l-modalitajiet li jiggvernaw il-preżentazzjoni u l-ipproċessar ta’ applikazzjonijiet għal ħatra bħala mħallef tat-Tribunal għas-Servizz Pubbliku tal-Unjoni Ewropea.
            
         
               2.
            
            
               It-tieni aggravju, ibbażat fuq il-ksur tal-istħarriġ, mill-ewwel Imħallef, tal-iżball manifest ta’ evalwazzjoni, tal-ksur tal-obbligu ta’ motivazzjoni impost fuq l-appellat, tal-ksur tal-obbligu ta’ motivazzjoni tal-ewwel Imħallef, tal-iżnaturament tal-proċess u tal-ksur tal-manwal ta’ evalwazzjoni.
            
         
               3.
            
            
               It-tielet aggravju, ibbażat fuq il-ksur tad-dmir ta’ premura u fuq l-iżnaturament tal-proċess.